Diari Oficial de la Generalitat Valenciana


Sumari del DOGV 4898, del 07-12-2004 (2004/12699)

ORDRE de 15 de novembre de 2004, de la Conselleria de Benestar Social, per la qual es convoca, per a l'any 2005, concurs públic per a la concessió d'ajudes per a l'adquisició de material bibliogràfic, equipament informàtic i mobiliari dels centres d'informació juvenil d'associacions juvenils, consells locals de joventut i entitats privades sense afany de lucre adscrits a la Xarxa Valenciana d'Informació Juvenil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12162


Data del document
:   15-11-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Institut Valencià de la Joventut Generalitat Jove
    * xarxa d'informació
    * associació
    * suport econòmic
    * jove
    * ajuda pública
    * biblioteca
    * equip informàtic
    * indústria del moble
    * societat sense fins de lucre
    * indústria del llibre
    * centre de documentació

ORDRE de 15 de novembre de 2004, de la Conselleria de Benestar Social, per la qual es convoca, per a l'any 2005, concurs públic per a la concessió d'ajudes per a l'adquisició de material bibliogràfic, equipament informàtic i mobiliari dels centres d'informació juvenil d'associacions juvenils, consells locals de joventut i entitats privades sense afany de lucre adscrits a la Xarxa Valenciana d'Informació Juvenil. [2004/F12189]
  
La Llei 4/1989, de 26 de juny, de la Generalitat Valenciana, per la qual es va crear l'Institut Valencià de la Joventut, com a òrgan encarregat de l'execució i coordinació de la política de joventut a la Comunitat Valenciana, estableix en l'article 3, com una de les funcions del dit organisme, la de fer arribar als jóvens la informació, la documentació i l'assessorament necessaris per tal de portar a terme les seues iniciatives i exercir-ne els drets.
  
Prenent com a base aquests drets i competències, i com a conseqüència de la necessitat d'atendre la demanda informativa del sector juvenil, a la Comunitat Valenciana han sorgit una sèrie d'iniciatives destinades a cobrir aquesta demanda, per la qual cosa cal arbitrar ajudes tendents a garantir que la prestació d'aquest servei al col·lectiu juvenil es realitze, a la Comunitat Valenciana, en condicions idònies.
  
En virtut d'això i de conformitat amb les atribucions conferides per l'article 35 de la Llei 5/1983, de 30 de desembre, de Govern Valencià, i per l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Es convoca concurs públic per a la concessió d'ajudes per a l'adquisició de material bibliogràfic, equipament informàtic i mobiliari dels centres d'informació juvenil adscrits a la Xarxa Valenciana d'Informació Juvenil els titulars dels quals siguen associacions juvenils, consells locals de joventut o entitats privades sense afany de lucre, i s'aproven les bases per les quals es regirà, que figuren com a annex I, i el model de sol·licitud i la resta de documentació, que s'inclouen com a annexos II, III, IV, V, VI i VII de la present ordre.
  
Segon
  
L'eficàcia d'aquesta convocatòria d'ajudes queda condicionada a l'existència, en el pressupost de l'Institut València de la Joventut per a l'any 2005, de crèdit adequat i suficient per tal d'atendre les ajudes que s'hi preveuen. A l'efecte, una vegada aprovats els pressupostos de l'exercici 2005, es publicarà en el Diari Oficial de la Generalitat Valenciana una resolució del director general de l'Institut Valencià de la Joventut en què es determinarà la línia pressupostària i la quantia global màxima que servirà de suport a les ajudes que es convoquen.
  
DISPOSICIONS FINALS
  
Primera
  
Es faculta el director general de l'Institut Valencià de la Joventut per a dictar totes les instruccions i les resolucions que calguen per al desenvolupament i l'execució del que preveu aquesta ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
  
Potestativament, es podrà interposar recurs de reposició, davant de la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici, en el cas dels consells locals de joventut, del requeriment potestatiu regulat en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 15 de novembre de 2004
  
La consellera de Benestar Social
  
ALICIA DE MIGUEL GARCÍA
  
ANNEX I
  
Bases de la convocatòria
  
Primera. Objecte de les ajudes
  
1. Les ajudes que es convoquen estan destinades al finançament parcial de l'adquisició de material bibliogràfic, equipament informàtic i mobiliari dels centres d'informació juvenil d'associacions juvenils, consells locals de joventut i la resta d'entitats privades sense afany de lucre durant l'exercici 2005.
  
2. Queden expressament excloses d'aquestes ajudes la realització d'obres i també l'adquisició de material fungible no inventariable, entre altres l'adquisició dels conceptes següents:
  
- El material d'oficina i papereria no inventariable;
  
- El material per al normal funcionament i manteniment d'equips informàtics, ofimàtics, de transmissió i d'altres, com ara disquets, paper continu, etc.;
  
- El subministrament d'aigua, gas, electricitat, telèfon, comunicacions i d'altres serveis;
  
- El material divers de consum i reposició de caràcter periòdic no inclòs en els apartats anteriors, com ara tríptics informatius, cartells, pancartes, etc.
  
Segona. Beneficiaris
  
1. Podran sol·licitar aquestes ajudes les associacions juvenils, els consells locals de joventut i les entitats sense afany de lucre que disposen de centres d'informació juvenil (CIJ) adscrits a la Xarxa Valenciana d'Informació Juvenil, sempre que des dels CIJ s'hagen dut a terme activitats d'informació juvenil durant l'any 2004.
  
2. L'adscripció a la Xarxa Valenciana d'Informació Juvenil s'haurà d'haver produït abans de la data de publicació de la present ordre en el Diari Oficial de la Generalitat Valenciana.
  
3. L'incompliment del que disposen els apartats anteriors determinarà la denegació de la sol·licitud formulada.
  
Tercera. Quantia de les ajudes
  
Les ajudes podran abastar, com a màxim, el 50% del pressupost total de l'adquisició de material bibliogràfic, equipament informàtic i mobiliari dels centres d'informació juvenil, tot tenint en compte el crèdit disponible que, en cas de ser insuficient, podrà prorratejar-se entre tots els beneficiaris.
  
Quarta. Sol·licitud i termini
  
1. La sol·licitud s'emplenarà en el model que figura en l'annex II. El model normalitzat de sol·licitud estarà també a disposició dels sol·licitants a les seus de l'IVAJ d'Alacant (plaça de Sant Cristòfol, 8, 03611), de Castelló de la Plana (carrer dels Orfebres Santalínea, 2, 12965) i de València (carrer de l'Hospital, 11, València, 46885), o bé s'hi podrà accedir a través de la pàgina web de l'IVAJ (adreça: www.ivaj.es).
  
2. La sol·licitud haurà d'anar acompanyada de la documentació següent:
  
- Certificat del tresorer o de l'òrgan competent amb el vistiplau del president, en què conste la part del pressupost de l'entitat corresponent a l'exercici 2005 que es dedicarà al CIJ, d'acord amb el model que, amb caràcter orientatiu, s'hi inclou com a annex III de la present ordre.
  
- Memòria de funcionament del CIJ durant el 2004 que incloga, per tal de ser valorada: les dades sobre el funcionament general del CIJ i dels serveis que presta, la relació de les activitats dutes a terme des del CIJ durant el 2004, l'horari d'atenció al públic.
  
- En el cas que s'hagen realitzat publicacions des del CIJ, un exemplar original de cadascuna d'elles.
  
- En el cas que s'hagen dut a terme activitats o campanyes específiques de difusió d'informació juvenil des del CIJ durant el 2004, fitxa de cada una d'elles, d'acord amb el model que s'hi inclou com a annex IV de la present ordre.
  
- En el cas que les activitats dutes a terme des del CIJ tinguen projecció comarcal, documentació que així ho acredite.
  
- Inventari o relació de l'equipament actual del CIJ, d'acord amb el model que, amb caràcter orientatiu, s'hi inclou com a annex V de la present ordre.
  
- Programa d'inversions i/o adquisicions per al 2005 en què s'indiquen els béns que es preveu adquirir per al CIJ durant l'exercici 2005, d'acord amb el model que, amb caràcter orientatiu, s'hi inclou com a annex VI de la present ordre.
  
- Programa d'actuació en matèria d'informació juvenil que incloga una succinta descripció de les actuacions que es preveu realitzar des del CIJ durant el 2005.
  
- Declaració responsable d'altres subvencions sol·licitades i/o concedides pel mateix concepte i any, que s'inclou en l'apartat F del model de sol·licitud.
  
- Declaració responsable del compliment de la normativa sobre integració laboral de persones amb discapacitat o, si escau, de l'exempció d'aquesta obligació que s'inclou en el model de sol·licitud. Tot això, en compliment del que estableix l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.
  
- Cas que l'entitat sol·licitant de l'ajuda vulga beneficiar-se de la possibilitat prevista en la base setena, punt 2, d'acord amb el que estableix l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, fotocòpia confrontada dels contractes dels treballadors discapacitats i dels certificats de minusvalidesa d'aquests expedits per l'organisme oficial competent, d'acord amb el que preveu la normativa vigent, juntament amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.
  
3. Si els documents exigits ja estigueren en poder de l'Institut Valencià de la Joventut, el sol·licitant es podrà acollir al dret que estableix l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que s'indique la data i l'òrgan o dependència en què van ser presentats o, si escau, emesos, i si no hagueren transcorregut més de cinc anys des de la finalització del procediment a què corresponguen.
  
4. Les sol·licituds es podran presentar al Registre de l'Institut Valencià de la Joventut (carrer de l'Hospital, 11, València, 46003), al de les unitats territorials d'Alacant (plaça de Sant Cristòfol, 8, 03646) o de Castelló de la Plana (carrer dels Orfebres Santalínea, 2, 12108), o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació en l'oficina de correus corresponent s'haurà de fer d'acord amb el que disposa l'article 31 del Reial Decret 1829/1999, de 3 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
5. El termini de presentació de sol·licituds serà d'un mes comptador a partir de l'endemà del dia en què es publique aquesta ordre en el Diari Oficial de la Generalitat Valenciana. L'incompliment d'aquest termini determinarà la no-admissió de la sol·licitud i la consegüent denegació de l'ajuda sol·licitada.
  
6. Només s'admetrà una sol·licitud per entitat independentment del nombre de CIJ dels quals siga titular. Cas que una mateixa entitat presente diverses sol·licituds, l'òrgan competent podrà acordar-ne l'acumulació de conformitat amb el que preveu l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Tramitació
  
1. La instrucció del procediment correspondrà al Servei de Gestió i Planificació de Programes de l'Institut Valencià de la Joventut, que podrà demanar al sol·licitant l'aportació addicional de tots els documents o les dades aclaridores que es consideren necessaris per a l'examen de la sol·licitud presentada.
  
2. Quan la sol·licitud no reunisca els requisits exigits o no s'hi adjunte la documentació que, d'acord amb aquesta ordre, resulte exigible, es notificarà al sol·licitant perquè, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies, comptadors a partir de l'endemà de la recepció de la notificació, n'esmene la falta o hi adjunte els documents preceptius, amb indicació que, si no ho fera en el termini previst, se considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la llei esmentada.
  
3. Les esmenes podran presentar-se al Registre de l'Institut Valencià de la Joventut (carrer de l'Hospital, 11, València, 46204), al de les unitats territorials d'Alacant (plaça de Sant Cristòfol, 8, 03323) i de Castelló de la Plana (carrer dels Orfebres Santalínea, 2, 12104); o en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1829/1999, de 3 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, es considerarà data vàlida de presentació aquella en què tinga entrada al Registre de l'Institut Valencià de la Joventut.
  
Sisena. Comissió Avaluadora
  
1. Per a l'estudi i valoració de les sol·licituds acollides a la present ordre es constituirà una Comissió Avaluadora formada per cinc persones nomenades pel director general de l'IVAJ entre el personal al servei de l'institut.
  
La resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
2. El funcionament de la Comissió Avaluadora s'ajustarà a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Per tal de facilitar l'anàlisi de les sol·licituds presentades, la Comissió Avaluadora podrà demanar als sol·licitants la informació addicional que considere necessària.
  
4. Examinades i valorades les sol·licituds dels participants que reunisquen els requisits que exigeixen aquestes bases, la Comissió Avaluadora podrà fixar una puntuació mínima la superació de la qual donarà lloc a l'obtenció de l'ajuda.
  
5. La Comissió Avaluadora elevarà el director general de l'IVAJ, una proposta de resolució que contindrà una relació dels sol·licitants per als que es proposa la concessió de subvenció i la seua quantia, i també d'aquells per als que es proposa la denegació o el desistiment de la subvenció sol·licitada, i haurà d'especificar en les conclusions una valoració dels criteris emprats en tal distribució, d'acord amb el que preveu la base setena d'aquesta ordre.
  
Setena. Criteris de valoració
  
1. Per a la concessió de subvencions es tindran en compte els criteris següents:
  
a) Serveis que presta el CIJ (fins a 7 punts).
  
b) Publicacions realitzades des del CIJ (fins a 5 punts).
  
c) Presència de noves tecnologies en el CIJ (fins a 3 punts).
  
d) Activitats o campanyes específiques de difusió d'informació juvenil dutes a terme des del CIJ durant el 2004 (fins a 5 punts).
  
e) Projecció comarcal del CIJ (fins a 5 punts).
  
f) Equipament que té el CIJ (fins a 5 punts).
  
2. En cas d'empat entre diferents sol·licituds, li correspondrà 1 punt més a la sol·licitud d'aquella entitat que acredite ocupar un percentatge de treballadors discapacitats superior pel que fa a la plantilla de l'entitat sol·licitant amb anterioritat a la publicació de la present ordre, sempre que aquesta circumstància s'haja acreditat mitjançant l'aportació de la documentació referida en la base quarta, punt 2. Aquest mecanisme s'aplicarà només una vegada per sol·licitud.
  
Huitena. Resolució
  
1. El director general de l'IVAJ, a la vista de la proposta de la Comissió Avaluadora, resoldrà sobre les sol·licituds d'ajudes presentades a l'empara del que disposa aquesta ordre. La denegació de l'ajuda haurà de ser motivada i les raons es faran constar en la resolució, i en tot cas els fonaments de la resolució que s'adopte hauran de quedar acreditats en el procediment.
  
2. El termini màxim de resolució i de notificació serà de sis mesos comptadors a partir de l'endemà del dia en què acabe el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran considerar desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot açò sense perjudici de l'obligació de resoldre i de notificar que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La resolució de la convocatòria es notificarà als interessats en els termes que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. L'eficàcia de la concessió de les ajudes quedarà supeditada al compliment dels termes i les condicions de la concessió. La no-presentació de la justificació de la despesa en el termini fixat donarà lloc a la pèrdua de la subvenció i la consegüent revocació.
  
Novena. Justificació i pagament
  
1. El pagament de les ajudes s'efectuarà en una sola vegada, després de la justificació del seu ús, per a la qual cosa els beneficiaris hauran de presentar la documentació següent:
  
- Factures reglamentàries d'acord amb la normativa vigent o justificants de les despeses efectuades en l'exercici 2005 pel doble de l'import de la subvenció concedida.
  
- Quan la quantia de les ajudes supere els 1.803,04 euros i cas que resulte exigible, certificats acreditatius que en el moment de la concessió es trobaven al corrent en les obligacions tributàries i davant de la Seguretat Social, de conformitat amb el que estableix l'ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96) i en la forma que preveu el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (BOE núm. 257, de 26.10.2001).
  
Tota la documentació sol·licitada en els apartats anteriors que no siga original haurà de ser confrontada.
  
2. El termini de justificació serà el comprés entre l'endemà del dia en què es notifique la resolució de concessió de l'ajuda i el dia 4 de novembre de 2005, ambdós inclosos.
  
3. Per fer efectiu el pagament de les ajudes concedides, els beneficiaris hauran d'aportar la fitxa de dades bancàries emplenada per l'entitat bancària en què es sol·licite l'ingrés de la subvenció.
  
Deu. Obligacions dels beneficiaris
  
Els beneficiaris de les ajudes hauran de complir les obligacions següents:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de l'Institut Valencià de la Joventut la realització de l'activitat i el compliment dels requisits i les condicions que determinen la concessió o el gaudi de l'ajuda, en la forma que estableix aquesta ordre.
  
c) Comunicar les modificacions que es produïsquen en el desplegament del programa subvencionat.
  
d) Admetre la presència de supervisors de l'Institut Valencià de la Joventut.
  
e) Sotmetre's a les actuacions de control financer que corresponen a la Intervenció General, quant a les ajudes concedides.
  
f) Aportar la part d'inversió que no subvencione l'Institut Valencià de la Joventut.
  
g) Comunicar, a l'Institut Valencià de la Joventut, l'obtenció de subvencions o ajudes per a la mateixa finalitat, procedents de qualssevol administracions o organismes públics o privats, tant nacionals com internacionals.
  
h) De conformitat amb el que estableix l'ordre de 30 de maig de 1996, de la Conselleria d'Economia i Hisenda, i en el cas que resulte exigible, acreditar, prèviament al cobrament, que en el moment de l'atorgament de l'ajuda es trobaven al corrent de les seues obligacions tributàries i davant de la Seguretat Social.
  
i) Complir totes les obligacions que hi haja previstes per al règim de subvencions i ajudes públiques, que siguen aplicables a aquesta ordre, de conformitat amb el que disposa el text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana i la resta de legislació concordant i d'aplicació.
  
Onze. Revocació o minoració de l'ajuda
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o organismes públics o privats, tant nacionals com internacionals, podrà donar lloc a la modificació de la resolució de concessió.
  
2. L'incompliment, per part beneficiari, dels requisits i les condicions que van donar lloc a l'atorgament de l'ajuda, i també la no presentació de la documentació justificativa que assenyala l'apartat 1 de la base novena en el termini establit a l'efecte donaran lloc al corresponent procediment de revocació de l'ajuda concedida. En la tramitació del procediment es garantirà, en tot cas, el dret de l'interessat a l'audiència.
  
3. L'ajuda concedida es minorarà proporcionalment cas que la justificació de les despeses no abaste el doble de l'import de la subvenció concedida.
  
Dotze. Reintegrament de les quantitats obtingudes
  
1. L'import de les subvencions regulades en aquestes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions o organismes públics o privats, tant nacionals com internacionals, supere el cost de l'activitat que durà a terme el beneficiari.
  
En aquest cas, si l'ajuda principal és l'atorgada per la Generalitat Valenciana, procedirà el reintegrament de l'excés obtingut sobre el cost de l'activitat duta a terme.
  
2. Així mateix, procedirà el reintegrament de les quantitats percebudes i l'exigència de l'interés de demora des del moment del pagament de la subvenció, d'acord amb el procediment instruït a este efecte en què es garantirà el dret de l'interessat a l'audiència, en els casos previstos en l'article 37 de la Llei 38/2003, de 17 de novembre, General de Subvencions.
  
Tretze. Acceptació de les bases